जाय आबादारिफोरा लन लानायनि बिबांखौ बेंकआव जमा खालामफिनबाय बे बिथांमोनो रांखौ हरफिन्नाय जागोन, आरो जाय बिथांमोनहा लन लानाय रांखौ जमा होआखै बे बिथांमोनहा गासै 75 जौखोन्दोखौल’ जमा होनांसिगौ होन्ना बिथां सर्माया बुंङो। लोगोसे बुंबावोदि बे स्किमनि गेजेरजों हादोरसायाव थानाय गासै 2.62 लाख आबादारिफोरा मोन्नो हागोन, बेनि थाखाय आसाम सरकारा गासै 500 कौटी रांखौ बाहायनांगोन आरो बे खाबुखौ दानि सोलिफु रांआरि बोसोरावल’ होगोन नाथाय खामानिआ मोजाङै जाफुंसार जायोब्ला फैगौ बोसोरफोरावबो मावफुलांबाय थागोन, माखासे फिसा फिसा साहाबागान गायगिरि आरो राबार बागान गायगिरि बिथांमोनहाबो बेंकनिफ्राय लन लादों, बिथांमोनखौबो बे स्किमनि गेजेरजों लाबोगोन होन्ना बिथांआ बुंबावो।